Bijekcija
Bijekcija – atvaizdis, kuris kiekvienam aibės X elementui priskiria tik vieną aibės Y elementą ir kiekvienam Y elementui – tik vieną aibės X elementą. Bijekcija dar gali būti vadinama abipusiškai vienareikšmiu X atvaizdžiu į Y. Kitais žodžiais sakant, funkcija yra bijekcija, jei ji yra injekcija ir siurjekcija. Bijekcija vaidina svarbų vaidmenį matematikoje, pavyzdžiui, apibrėžiant izomorfizmo ir kitas su ja susijusias sąvokas.